JAS ทรุดเฉียดฟลอร์! เซ่นงบ Q1 ขาดทุน- ตลท.ขึ้นเครื่องหมาย C ส่วนผู้ถือหุ้นต่ำกว่า 50%
JAS ทรุด 29% เฉียดฟลอร์! นักลงทุนเทขายเพื่อลดความเสี่ยง หลังตลท.ขึ้นเครื่องหมาย C ส่วนของผู้ถือหุ้นต่ำกว่า 50% เหตุงบไตรมาส 1/66 ขาดทุนสุทธิ 875 ล้านบาท จับตาบริษัทจัดประชุมผู้ถือหุ้นเพื่อชี้แจงประเด็นดังกล่าว 19 พ.ค. นี้
JAS ทรุด 29% เฉียดฟลอร์! นักลงทุนเทขายเพื่อลดความเสี่ยง หลังตลท.ขึ้นเครื่องหมาย C ส่วนของผู้ถือหุ้นต่ำกว่า 50% เหตุงบไตรมาส 1/66 ขาดทุนสุทธิ 875 ล้านบาท จับตาบริษัทจัดประชุมผู้ถือหุ้นเพื่อชี้แจงประเด็นดังกล่าว 19 พ.ค. นี้
12 พ.ค. 2566

ผู้สื่อข่าวรายงานว่า วันนี้ (12 พ.ค.66) ราคาหุ้น บริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 11:58 น. รูดหนักเฉียดราคาฟลอร์มาอยู่ที่ 1.27 บาท ลบไป 0.51 บาท หรือลงไป 28.65% สูงสุดที่ระดับ 1.70 บาท ต่ำสุดที่ระดับ 1.25 บาท ด้วยมูลค่าการซื้อขาย 144.32 ล้านบาท

โดยราคาหุ้น JAS ปรับตัวลงหนักเฉียดฟลอร์นักลงทุนแพนิกเทขายออกมา หลังจากเมื่อวันที่ 11 พ.ค. 66 ตลาดหลักทรัพย์แห่งประเทศไทย (ตลท.) ได้ประกาศขึ้นเครื่องหมาย C หลักทรัพย์ JAS อันเนื่องมาจากส่วนของผู้ถือหุ้นน้อยกว่า 50% ของทุนชำระแล้ว สำหรับงบการเงินไตรมาสที่ 1 สิ้นสุดวันที่ 31 มีนาคม 2566
ทั้งนี้ หลักทรัพย์ที่ถูกขึ้นเครื่องหมาย C จะต้องซื้อด้วยบัญชี Cash Balance (วางเงินสดล่วงหน้ากับโบรกเกอร์เต็มจำนวนก่อนซื้อหลักทรัพย์) ตั้งแต่วันที่ขึ้นเครื่องหมายเป็นต้นไป จนกว่าจะแก้เหตุดังกล่าวได้
สำหรับ JAS ได้แจ้งผลการดำเนินงานไตรมาส 1 สิ้นสุดวันที่ 31 มีนาคม 2566 ต่อตลาดหลักทรัพย์ฯว่า บริษัทและบริษัทย่อยมีผลขาดทุนสุทธิ 875 ล้านบาท ขาดทุนเพิ่มขึ้น 1,007 ล้านบาท เมื่อเทียบกับไตรมาสเดียวกันของปีก่อน แต่ขาดทุนลดลง 331 ล้านบาท หรือขาดทุนลดลงคิดเป็น 27% เมื่อเทียบกับไตรมาส 4/65 ซึ่งมีขาดทุนสุทธิ 1,206 ล้านบาท
ส่วน EBITDA ไตรมาส 1/66 อยู่ที่ 2,796 ล้านบาท ลดลง 962 ล้านบาท คิดเป็น 26% เมื่อเทียบกับไตรมาสเดียวกันของปีก่อน และลดลง 73 ล้านบาท คิดเป็น 3% เมื่อเทียบกับไตรมาส 4 ที่ผ่านมา
อย่างไรก็ตามบริษัทเตรียมจัดประชุมเพื่อให้ข้อมูลแก่ผู้ลงทุนและผุ้เกี่ยวของ เพื่อรายงานความคืบหน้าในการแก้ไขกรณีดังกล่าว โดยจะจัดประประชุมผ่านสื่ออิเล็กทรอนิกส์ (E-Meeting) ในวันที่ 19 พฤษภาคม 2566 เวลา 11.15 น.-12.00 น. โดยสามารถรับชมผ่านช่องทาง C-Update ของตลาดหลักทรัพย์แห่งประเทศไทย https://www.set.or.th/streaming/cupdate